Sudan ta Kudu: Manyan sojoji na juya wa Shugaba Salva Kiir baya | Labarai | DW | 18.02.2017
Sudan ta Kudu: Manyan sojoji na juya wa Shugaba Salva Kiir baya
An sake samun babban jami'in sojan Sudan ta Kudu da ya ajiye aiki a wani mataki na kokarin mayar da Salva Kiir saniyar ware.
Shugaban kotun soja ta Sudan ta Kudu Kanar Khalid Ono Loki ya ajiye aiki, inda ya ce shish-shigi daga manyan jami'ai sun gurgunta biyayya tsakanin sojojin kasar, wadanda ake zargi da fyade da kisan gilla sakamakaon rikicin da kasar ta samu kanta a ciki.
Kanar Khalid Ono Loki ya zama babban jami'in gwamnati na uku da ya yi murabus cikin mako guda, abin da ake gani zai kara rashin kima da gwamnatin Shugaba Salva Kiir mai fuskantar yakin basasa tun shekara ta 2013, lokacin da shugaban ya sallami mataimakinsa Riek Machar daga bakin aiki, lamarin da ya zama na kabilanci tsakanin 'yan bangaren Dinka na Shugaba Kiir da kuma 'yan Nuer na Machar.
Majalisar Dinkin Duniya ta tattara shaidu na daruruwan fyade da ake zargin sojojin gwamnati, kana 'yan gwagwarmaya suna zargin wasu 'yan tawaye da cin zarafin mutane. Akwai kimanin dakarun kiyaye zaman lafiya na Majalisar Dinkin Duniya dubu 15 a kasar ta Sudan ta Kudu, wadanda ake suka saboda rashin shiga domin kare fararen hula.
Muhimman kalmomi Sudan ta Kudu, Salva Kiir, Khalid Ono Loki, Riek Machar
Permalink http://p.dw.com/p/2XpHn
Dokar ta baci a Sudan ta Kudu 19.07.2017
An kafa dokar ta baci a yankin arewacin Sudan ta Kudu sakamakon rikici kan filin gona da kiwo tsakanin 'yan kabilar Dinka.
Riek Machar ya fice daga Juba 18.08.2016
An ba da sanarwa cewar jagoran 'yan tawaye na Sudan ta Kudu Riek Mashar ya fice daga juba babban birnin kasar tun a cikin watan jiya.
Sudan ta Kudu ta shiga mawuyacin hali 08.04.2017
Shugaba Salva Kiir Sudan ta Kudu ya ce kasar tana cikin yanayi na ja'ibar yunwa sakamakaon fari da kasar ke ciki.